KKP ร่วงกว่า 4% หลังกำไร Q2/60 หด 8.62% มาที่ 1.19 พันลบ.
KKP ร่วงกว่า 4% หลังกำไร Q2/60 หด 8.62% มาที่ 1.19 พันลบ. ล่าสุด ณ เวลา 15.40 น. อยู่ที่ 69.75 บาท ลบ 3.25 บาท หรือ 4.45% สูงสุดที่ 73.75 บาท ต่ำสุดที่ 69.50 บาท มูลค่าซื้อขายที่ 1.32 พันล้านบาท
21 ก.ค. 2560

ผู้สื่อข่าวรายงานว่า ราคาหุ้นธนาคารเกียรตินาคิน จำกัด (มหาชน) หรือ KKP ล่าสุด ณ เวลา 15.40 น. อยู่ที่ 69.75 บาท ลบ 3.25 บาท หรือ 4.45% สูงสุดที่ 73.75 บาท ต่ำสุดที่ 69.50 บาท มูลค่าซื้อขายที่ 1.32 พันล้านบาท ขณะที่ดัชนีตลาดหุ้นไทยโดยรวมบวก 0.05%

โดยราคาหุ้น KKP ปรับตัวลดลงหลังธนาคารรายงานผลประกอบการประจำไตรมาส 2/60 ลดลง 8.62% มาที่ 1.19 พันล้านบาท จากปีก่อนมีกำไร 1.30 พันล้านบาท หลังค่าใช้จ่ายจากการดำเนินงานเพิ่มขึ้น ขณะที่ 6 เดือนแรกกำไรเพิ่มขึ้น 12.71% อยู่ที่ 2.71 พันล้านบาท จากปีก่อนมีกำไร 2.40 พันล้านบาท